O‘zbekiston har oy Braziliyadan 1 million dollarga go‘sht sotib olmoqda

2022-yilning dastlabki besh oyida O‘zbekiston Braziliyadan 5,4 million dollarga qoramol go‘shti import qildi. Bu haqda “Daryo”ga Davlat statistika qo‘mitasi hisobotidan ma’lum bo‘ldi.

O‘zbekiston faqat shu yildan boshlab Braziliyada go‘sht sotib olmoqda – 2021-yilda bunday import bo‘lmagan.
Kuchli o‘sishga qaramay, O‘zbekiston go‘shtni asosan Belarusdan sotib olishda davom etmoqda — besh oy ichida import 44,8 million dollarni tashkil etdi. Bu o‘tgan yilga nisbatan 83,1 foizga ko‘p.
Joriy yilda go‘sht importiga jami 81,2 million dollar sarflandi. Bu 2021 yilning shu davriga nisbatan 2,1 barobar ko‘pdir.
Avvalroq O‘zbekiston Qirg‘izistondan rekord miqdorda chorva mollari import qilgani haqida xabar berilgan edi.